
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 1453 

14 Ιουλίου 1999 


ΑΠΟΦΑΣΕΙ Σ 

Αριθ. 5578 

Έγκριση Ο.Ε.Υ. Δήμου Οιχαλίας Ν. Μεσσηνίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 12τουΝ. 1188/81 όπως αυ¬ 
τές τροποποιήθηκαν από τις ίδιες των άρθρων 8 παρ. 5 
του Ν. 2307/95 και 1 παρ. 2 εδαφ. Στ'του Ν. 2503/97, περί 
οργανισμών εσωτερικής υπηρεσίας και συγκρότησης 
υπηρεσιών των ΟΤΑ Α'βαθμού. 

2. Τις διατάξεις του άρθρου 18 του Ν. 2539/97 παρ. 2 με 
τις οποίες οι καταρτισθέντες Ο ΕΥ των νέων ΟΤΑ εγκρίνο- 
νται από το Γενικό Γραμματέα της Περιφέρειας και δημο¬ 
σιεύονται στο ΦΕΚ. 


3. Το γεγονός ότι, στις περιπτώσεις στις οποίες ο νόμος 
παρέχει το δικαίωμα της έγκρισης στην εποπτεύουσα Δι¬ 
οικητική Αρχή, όπως ενπροκειμένω, η διοίκηση οφείλει να 
ελέγξει την πράξη το πρώτον από πλευράς νομιμότητας 
και εν συνεχεία να χωρήσει στον έλεγχο σκοπιμότητας κα¬ 
τά τον οποίο δύναται να μην εγκρίνει το μέρος εκείνο της 
πράξης το οποίο κρίνει άσκοπο, διατυπώνοντας όμως αι¬ 
τιολογημένη άποψη. 

4. Την αριθμ. 62/25.4.1999 άποψη του Δημοτικού Συμ¬ 
βουλίου Οιχαλίας με την οποία ψηφίζεται ο ΟΕΥ του νέου 
αυτού Α/βάθμιου ΟΤΑ, αποφασίζουμε: 

Εγκρίνουμε την αριθμ. 62/25.4.1999 απόφαση του Δη¬ 
μοτικού Συμβουλίου Οιχαλίας με την οποία ψηφίστηκε ο 
ΟΕΥ αυτού ως εξής: 

1. Οι αναγκαίες διοικητικές ενότητες που προβλέπονται 
κατά διοικητική μονάδα για το Δήμο Οιχαλίας είναι οι 
εξής: 

• Τμήμα Διοικητικών & Οικονομικών Υπηρεσιών 
Γραφείο Διοικητικών Υπηρεσιών 

Γραφείο Οικονομικών Υπηρεσιών 

• Τμήμα Τεχνικών Υπηρεσιών & Περιβάλλοντος 
Γ ραφείο Τεχνικών Υπηρεσιών 

Γ ραφείο Περιβάλλοντος & Η/Μ Εξοπλισμού 

• Γ ραφείο Προγραμματισμού Αγροτικής και Κτηνοτρο- 
φικής Ανάπτυξης 

Α. ΠΡΟΣΩΠΙΚΟ ΜΕ ΣΧΕΣΗ ΔΗΜΟΣΙΟΥ ΔΙΚΑΙΟΥ 

1. Τμήμα Διοικητικών και Οικονομικών Υπηρεσιών 

• Γ ραφείο Διοικητικών Υπηρεσιών 

1 θέση ΠΕΙ Διοικητικών (Πολιτικών Επιστημών και Δη¬ 
μόσιας Διοίκησης) * 

2 θέσεις ΔΕΙ Διοικητικών 

• Γ ραφείο Οικονομικών Υπηρεσιών 

1 θέση ΠΕΙ Οικονομολόγων (Προϋπολογισμός-Διαχεί¬ 
ριση εσόδων - Δημοτική Περιουσία)* 

2 θέσεις ΔΕΙ Διοικητικών 

2. Τμήμα Τεχνικών Υπηρεσιών και Περιβάλλοντος 

• Γραφείο Τεχνικών Υπηρεσιών 

1 θέση ΠΕ3 Πολιτικών Μηχανικών* 

1 θέση ΠΕ7 Χημικών Μηχανικών ή 1 θέση ΠΕ6 Τοπο¬ 
γράφων Μηχανικών* 

• Γ ραφείο Περιβάλλοντος & Η/Μ Εξοπλισμού 

1 θέση ΤΕ4 Τεχνολόγων Μηχανολόγων ή Ηλεκτρολό¬ 
γων Μηχανικών* 

1 θέση ΔΕ29 Οδηγών Αυτοκινήτων* 

1 θέση ΥΕ16 Εργατών Καθαριότητας και επιμέλειας κή¬ 
πων και δενδροστοιχιών* 

3. Γ ραφείο Προγραμματισμού Αγροτικής και Κτηνοτρο- 
φικής Ανάπτυξης 

1 θέση Π Ε9 Γεωπόνων* 

*Προσωποπαγές Προσωπικό 
4 θέσεις ΔΕΙ Διοικητικών 

Παρατήρηση: Οι θέσεις του προσωποπαγούς προσω¬ 
πικού μετά την συνταξιοδότηση ή την μετάταξης τους θα 
καταργούνται. 

Β. ΙΔΙΩΤΙΚΟΥ ΔΙΚΑΙΟΥ 
1. Εποχιακό προσωπικό 

2 θέσεις ΥΕ16 Εργατών Καθαριότητας 

1 θέση ΥΕ16 Καθαριστριών 

2 θέσεις ΥΕ16 Εργατών Γενικών Καθηκόντων 
1 θέση ΔΕ30 Τεχνίτη (Υδραυλικός) 

1 θέση ΔΕ24 Ηλεκτρολόγου 
! θέση ΔΕ28 Χειριστή Μηχανημάτων 
1 θέση ΔΕ29 Οδηγού Αυτοκινήτου 
1 θέση ΥΕ16 Υδρονομέα 
Γ. ΕΙΔΙΚΕΣ ΘΕΣΕΙΣ 

1 Θέση Ειδικού Συμβούλου (Οικονομικής, Περιφερεια¬ 
κής και Αστικής Ανάπτυξης). 

Παρατήρηση : Η θέση αυτή είναι μετακλητή. 

* Δείχνει νέο Προσωπικό 

Η πρόβλεψη των συγκεκριμένων οργανικών θέσεωντου 
νέου Δήμου Οιχαλίας, δεν σημαίνει απαραίτητα και την 
εφαρμογή διαδικασιών πρόσληψης του προβλεπομένου 
στον Ο. Ε. Υ. προσωπικού. Η πρόβλεψη νέων θέσεων ερ¬ 
γασίας στον Ο. Ε. Υ. εκφράζει το μεσοπρόθεσμο σχεδία¬ 


σμά των στελεχιακών αναγκών του νέου Δήμου και απο¬ 
σκοπεί στο να διευκολύνει το Δήμο να καλύπτει βαθμιαία 
τις ανάγκες του χωρίς να υποχρεούται κάθε φορά να τρο¬ 
ποποιεί τον Ο. Ε. Υ. του. 

Οι προτάσεις στελέχωσης και οργάνωσης των υπηρε¬ 
σιών του Δήμου Οιχαλίας για την αποτελεσματικότερη 
λειτουργία του στην υλοποίηση του ΣΠΑ Πελοποννήσου 
2000 - 2006 είναι: 

• Πλήρης μηχανοργάνωση των υπηρεσιών του Δήμου 

• Ενίσχυση του τεχνικού και μηχανολογικού εξοπλι¬ 
σμού. 

• Πλήρης στελέχωση της Τεχνικής Υπηρεσίας 

• Πλήρης στελέχωση των Διοικητικών και Εργατοτεχνι- 
κών θέσεων για την ομαλή 

λειτουργία του Δήμου. 

• Προσλήψεις ειδικών συνεργατών για θέματα αγρο- 
κτηνοτροφικής ανάπτυξης. 

ΠΡΟΤΑΣΕΙΣ 

Έχοντας ως δεδομένο αυτό και ταυτόχρονα γνωρίζο¬ 
ντας τις αντικειμενικές συνθήκες στο πλαίσιο των οποίων 
ο νέος Δήμος είναι αναγκασμένος να κινηθεί κατά την 
πρώτη περίοδο της λειτουργίας του διατυπώνονται πα¬ 
ρακάτω ορισμένες απόψεις - προτάσεις της Ο. Ε. Ν. που 
σχετίζονται με τα ζητήματα της άμεσης οργάνωσης της 
λειτουργίας του νέου Δήμου. 

1. Αξιοποίηση των νέων επιστημόνων που επιμορφώνο- 
νται στο πλαίσιο ειδικού προγράμματος κατάρτισης. 
Το Υπουργείο Εσωτερικών Δημόσιας Διοίκησης και 
Αποκέντρωσης από κοινού με το Υπουργείο Εργασίας και 
Κοινωνικών Ασφαλίσεων, την Κεντρική Ένωση Δήμων και 
Κοινοτήτων (Κ. Ε. Δ. Κ. Ε.) και την Ελληνική Εταιρία Τοπι¬ 
κής Ανάπτυξης και Αυτοδιοίκησης (Ε. Ε. Τ. Α. Α. Α. Ε.) υλο¬ 
ποιούν ένα 14μηνο πρόγραμμα κατάρτισης νέων επιστη¬ 
μόνων, αποφοίτων Α. Ε. I. - Τ. Ε. I., για την απόκτηση επαγ¬ 
γελματικής εμπειρίας σε θέματα Τοπικής Ανάπτυξης και 
Τοπικής Αυτοδιοίκησης. Σκοπός του προγράμματος είναι 
οι επιστήμονες αυτοί να συνδράμουν στην οργάνωση των 
νεοσύστατων Δήμων και να εξασφαλίσουν έτσι την πε¬ 
ραιτέρω αποτελεσματική λειτουργία τους. 

Στην περίπτωση του Δήμου Οιχαλίας μέσα από το πρό¬ 
γραμμα αυτό έχουν επιλεγεί δύο επιστήμονες: ένας Χημι¬ 
κός Μηχανικός και ένας Οικονομολόγος. Οι δύο αυτοί επι¬ 
στήμονες θα αξιοποιηθούν στην πρώτη φάση λειτουργίας 
του νέου Ο. Τ. Α. στην υποστήριξη της δραστηριότητας 
του, σε συνεργασία με το ήδη υπάρχον προσωπικό, ενώ 
διαφαίνεται στην συνέχεια η μόνιμη απασχόληση τους μέ¬ 
σα από τις διαδικασίες πρόσληψης του Ν. 2190/94. 

2. Αξιοποίηση μηχανολογικού Εξοπλισμού 

Ο υφιστάμενος μηχανολογικός εξοπλισμός και αυτός 
που έχει ήδη κατανεμηθεί ή πρόκειται να κατανεμηθεί στο 
πλαίσιο του συνολικού προγράμματος του ΥΠ. ΕΣ. Δ. Δ. Α. 
θα πρέπει να αξιοποιηθεί με τον αποδοτικότερο τρόπο. 
Για το σκοπό αυτό προβλέπονται στο σχέδιο του Ο. Ε. Υ. 
οι αναγκαίες θέσεις μόνιμου και εποχιακού προσωπικού 
με τις ανάλογες ειδικότητες. Παράλληλα, προτείνεται να 
αξιοποιηθούν οι συμβάσεις διαδημοτικής συνεργασίας, 
έτσι ώστε να ικανοποιούνται και οι ανάγκες όμορων Δή¬ 
μων με το Δήμο Οιχαλίας. 

3. Υλοποίηση των προτάσεων έργων Ε. Π. Τ. Α στον Ο 
Τ. Α. 

Οι προτάσεις των έργων του Δήμου Οιχαλίας όπως αυ- 

τές θα οριστικοποιηθούν από τη νέα Δημοτική Αρχή προ- 
κειμένου να ενταχθούν προς χρηματοδότηση και υλοποί¬ 
ηση στο ειδικό πρόγραμμα Τοπικής Αυτοδιοίκησης (Ε. Π. 
Τ. Α.) θα πρέπει να τύχουν της αντίστοιχης διοικητικής - 
τεχνικής Υποστήριξης κατά την πρώτη φάση λειτουργίας 
του νέου Δήμου. Γιατο σκοπό αυτό σε μεσοπρόθεσμη βά¬ 
ση έχουν προβλεφθεί οι αναγκαίες θέσεις και ειδικότητες 
για την αντίστοιχη στελέχωση των υπηρεσιών του Δήμου. 
Στην κατεύθυνση αυτή προτείνεται επίσης, τουλάχιστον 
στην αρχική φάση, η αξιοποίηση των νέων επιστημόνων, 
δεδομένου ότι το επιτρέπουν και οι ειδικότητες των επι- 
λεγέντων για το Δήμο Οιχαλίας ατόμων που παρακολου¬ 
θούν το προαναφερθέν πρόγραμμα κατάρτισης. 

4. Παρουσία του προσωπικού στα Δημοτικά Διαμερί¬ 
σματα για την καλύτερη εξυπηρέτηση των δημοτών. 

Στο Δήμο Οιχαλίας δεν υπάρχει Δημοτικό Διαμέρισμα 
με πληθυσμό μεγαλύτερο των χιλίων (1000) κατοίκων, 
ώστε να υπάρχει νόμιμη δυνατότητα πρόβλεψης θέσεων 
πλήρους απασχόλησης, όπως αυτές που απαιτούνται 
σύμφωνα με τις διατάξεις της παραγράφου 2 του άρθρου 
11 του Ν. 2539/97. Σύμφωνα όμως με τις ίδιες διατάξεις 
υπάρχει η δυνατότητα περιοδικής απασχόλησης υπαλλή¬ 
λων στα Δ. Δ., ανάλογα με τις υπάρχουσες ανάγκες, μετά 
από απόφαση του Δημάρχου με την οποία καθορίζεται και 
το ωράριο εργασίας των υπαλλήλων. 

II. ΑΡΜΟΔΙΟΤΗΤΕΣ ΥΠΗΡΕΣΙΩΝ 

Οι αρμοδιότητες κάθε μιας από τις υπηρεσίες ορίζονται 
συνοπτικά ως εξής: 

1. ΤΜΗΜΑ ΔΙΟΙΚΗΤΙΚΩΝ ΚΑΙ ΟΙΚΟΝΟΜΙΚΩΝ ΥΠΗ¬ 
ΡΕΣΙΩΝ 

Α) ΓΡΑΦΕΙΟ ΔΙΟΙΚΗΤΙΚΩΝ ΥΠΗΡΕΣΙΩΝ 

1. Γ ραφείο Δημάρχου - Αντιδημάρχων - Δημόσιες Σχέ¬ 
σεις - Ενημέρωση Δημοτών 

• Δακτυλογράφηση, αναπαραγωγή, διεκπεραίωση και 
αρχειοθέτηση προσωπικής αλληλογραφίας και αποφά¬ 
σεων του Δημάρχου. 

• Ρύθμιση συναντήσεων και επικοινωνιών του Δημάρ¬ 
χου και τήρηση ημερολογίου των προσωπικών επαφών 
του, εντός και εκτός του Δήμου. 

• Τήρηση προσωπικού αρχείου εγγράφων του Δημάρ¬ 
χου. 

• Τήρηση πρακτικών συναντήσεων ή συμβουλίων στα 
οποία μετέχει ο Δήμαρχος. 

• Συγκέντρωση στοιχείων ή εγγράφων που πρέπει να 
υπογραφούν από το Δήμαρχο και μέριμνα για την υπο¬ 
γραφή και τη διεκπεραίωσή τους. 

• Τήρηση αρχείου αποφάσεων Δημάρχου. 

• Εκτέλεση κάθε διοικητικής υποστήριξης που ανατίθε¬ 
ται από τον Δήμαρχο και η οποία δεν ανήκει στην αρμο¬ 
διότητα των υπολοίπων υπηρεσιών. 

• Διεκπεραίωση κάθε υπόθεσης που αναθέτει ο Αντι- 
δήμαρχο στα πλαίσια των αρμοδιοτήτων του. 

• Φροντίδα για τις Δημόσιες Σχέσεις του Δήμου 

• Πληροφόρηση των δημοτών για κάθε δραστηριότητα 
του Δήμου 

• Ενημέρωση των δημοτών για τα δικαιώματα τους και 
τις ενέργειες που απαιτούνται για τη διεκπεραίωση των 
υποθέσεών τους καθώς και ο εφοδιασμός τους με τα απα¬ 
ραίτητα πληροφοριακά στοιχεία και έντυπα 

• Παραλαβή υποδείξεων, προτάσεων και παραπόνων 
των δημοτών. 


2. Γ ραφείο Γ ραμματειακής Υποστήριξης Δημοτικού 
Συμβουλίου, Δημαρχιακής Επιτροπής και Τοπικών 
συμβουλίων 

• Κατάρτιση σε συνεργασία με τον πρόεδρο του Δ. Σ., 
της ημερήσιας διάταξης των συνεδριάσεων του Δ. Σ. και 
ενημέρωση των μελών του Δ. Σ. για τα θέματα και το χρό¬ 
νο/ τόπο κάθε συνεδρίασης. 

• Συγκέντρωση, αναπαραγωγή και αποστολή στα μέλη 
του Δ. Σ. των διαφόρων εισηγήσεων και γενικά του ενημε¬ 
ρωτικού υλικού που αντιστοιχεί στα θέματα των συνε¬ 
δριάσεων. 

• Μέριμνα για το χώρο των συνεδριάσεων, την καλή λει¬ 
τουργία των εγκαταστάσεων, την ύπαρξη των κατάλλη¬ 
λων μέσων κλπ. 

• Τήρηση πρακτικών κατά τη διάρκεια των συνεδριάσε¬ 
ων. 

• Τήρηση αρχείου πρακτικών και αποφάσεων του Δ. Σ.. 

• Δακτυλογράφηση / αναπαραγωγή αποφάσεων του Δ. 
Σ. και αποστολή τους στην Υπηρεσία Τ. Α. της Περιφέρει¬ 
ας. 

• Ενημέρωση των υπηρεσιών του Δήμου για τις εγκε¬ 
κριμένες αποφάσεις του Δ. Σ. 

• Ενημέρωση των αρμόδιων επιτροπών του Δ. Σ. για τα 
θέματα που παραπέμπονται σε αυτές από το Δημοτικό 
Συμβούλιο προς μελέτη. 

• Π αρακολούθηση της διαδικασίας επεξεργασίας τους 
και προετοιμασία για την έγκαιρη επανεισαγωγή τους στο 
Δημοτικό Συμβούλιο προς λήψη οριστικής απόφασης. 

• Παροχή κάθε είδους γραμματειακής υποστήριξης 
προς τη Δημαρχιακή Επιτροπή και τις μόνιμες και έκτα¬ 
κτες επιτροπές που συνιστάτο Δημοτικό Συμβούλιο (ενη¬ 
μέρωση για τα θέματα και τον χρόνο κάθε συνεδρίασης, 
διανομή εισηγήσεων προς τα μέλη των Επιτροπών, τήρη¬ 
ση πρακτικών, τήρηση αρχείου πρακτικών, δακτυλογρά¬ 
φηση/ αναπαραγωγή εισηγήσεων κλπ.). 

• Τήρηση αρχείου εκπροσώπων του Δήμου σε διάφο¬ 
ρους φορείς και όργανα. Φροντίδα για την αποστολή 
στοιχείων προς τους προηγούμενους εκπροσώπους, επι¬ 
κοινωνία, παραλαβή και εσωτερική διεκπεραίωση των εκ¬ 
θέσεων των εκπροσώπων προς το Δήμο. 

3. Γ ραφείο Προσωπικού 

• Φροντίδα για τη συγκέντρωση των διατάξεων της νο¬ 
μοθεσίας και την κανονική εφαρμογή των γενικών ρυθμί¬ 
σεων της Πολιτείας στα θέματα του προσωπικού, οποι¬ 
οσδήποτε σχέσης εργασίας, του Δήμου. 

• Διαχείριση των διαδικασιών που αφορούν την πρό¬ 
σληψη, απόλυση, προαγωγή, παραίτηση, τοποθέτηση, 
μετακίνηση, απόσπαση, μετάταξη κλπ. του προσωπικού 
του Δήμου με οποιαδήποτε σχέση εργασίας, σύμφωνα με 
τις εκάστοτε ισχύουσες διατάξεις. 

• Διαχείριση των διαδικασιών ελέγχου παρουσίας, πα- 
ροχής αδειών, αξιολόγησης και άσκησης πειθαρχικού δι¬ 
καίου στο προσωπικό του Δήμου, με οποιαδήποτε σχέση 
εργασίας, σύμφωνα με τις εκάστοτε ισχύουσες διατά¬ 
ξεις. 

• Τήρηση των μητρώων και φακέλων του προσωπικού 
του Δήμου, με οποιαδήποτε εργασιακή σχέση, με τη συ¬ 
γκέντρωση και καταγραφή των κάθε είδους μεταβολών 
της οικογενειακής, υπηρεσιακής και ατομικής κατάστα¬ 
σης (προσόντα, οικογενειακή κατάσταση, υπηρεσιακή 
εξέλιξη, απόδοση, αμοιβές, ποινές, άδειες, απουσίες 
κλπ.). 

• Τήρηση των διαδικασιών συγκέντρωσης, καταγρα¬ 
φής των πληροφοριών που έχουν σχέση με τον καθορι¬ 
σμό των κάθε φύσης αμοιβών και παροχών προς το προ¬ 
σωπικό οποιοσδήποτε εργασιακής σχέσης του Δήμου. 

• Παροχή κάθε είδους πληροφοριών, προφορικών ή 
γραπτών (πιστοποιητικά, βεβαιώσεις κλπ.) προς το προ¬ 
σωπικό του Δήμου που αφορούν την υπηρεσιακή του κα¬ 
τάσταση. 

• Παρακολούθηση της εφαρμογής και των μεταβολών 
της οργανωτικής δομής και στελέχωσης των υπηρεσιών 
του Δήμου. Παρακολούθηση της κατανομής των θέσεων 
εργασίας στις επιμέρους υπηρεσίες του Δήμου. 

• Συγκέντρωση στοιχείων μεταβολών του προσωπικού 
ή αντίστοιχων καταβληθέντων παροχών ή καταλογισθέ- 
ντων ποσών προς το προσωπικό του Δήμου, με οποιαδή¬ 
ποτε εργασιακή σχέση, που αντιστοιχούν και έχουν επί¬ 
δραση στην καταβολή των αμοιβών τους. 

• Ενημέρωση των μηχανογραφικών αρχείων του προ¬ 
σωπικού με τα προηγούμενα στοιχεία και την εξαγωγή 
των περιοδικών μισθολογικών καταστάσεων ή γενικά των 
καταστάσεων πληρωμής κάθε είδους αμοιβής προς το 
προσωπικό του Δήμου. 

4. Λειτουργίες Γραμματειακής Υποστήριξης και Διοικη¬ 
τικής Μέριμνας των Υπηρεσιών 

• Τήρηση των διαδικασιών πρωτοκόλλησης των κάθε 
είδους εισερχομένων στο Δήμο εγγράφων. Διανομή των 
εγγράφων στις επιμέρους υπηρεσίες του Δήμου. 

• Τήρηση των διαδικασιών πρωτοκόλλησης των κάθε 
είδους εξερχόμενων από το Δήμο εγγράφων. Διεκπε¬ 
ραίωση/ αποστολή των εγγράφων αυτών στους αποδέ¬ 
κτες. 

• Τήρηση ενεργών και ιστορικών αρχείων εγγράφων 
σύμφωνα με τις ισχύουσες διατάξεις. Τήρηση του γενικού 
αρχείου του Δήμου. 

• Παροχή κάθε είδους δακτυλογράφησης και γραμμα¬ 
τειακής υποστήριξης προς τις διάφορες υπηρεσιακές μο¬ 
νάδες. 

• Μέριμνα για την εκτέλεση των γενικών βοηθητικών 
λειτουργιών υποστήριξης για τις ανάγκες των υπηρεσιών 
του Δήμου (τηλεφωνικό κέντρο, τέλεξ, φαξ, ασφάλεια κτι¬ 
ρίων, καθαριότητα κτιρίων γραφείων, λειτουργία κυλικεί¬ 
ων, φωτοαντιγραφήσεις, εξωτερικές και εσωτερικές ερ¬ 
γασίες διακίνησης εγγράφων κ.λ,π.). Για το σκοπό αυτό 
αξιοποιούνται κλητήρες, τηλεφωνητές, φύλακες, καθαρί¬ 
στριες κλπ. στους οποίους κατανέμονται αρμοδιότητες 
για τα επί μέρους κτίρια εγκατάστασης των υπηρεσιών 
του Δήμου. 

5. Δημοτική Κατάσταση 

• Σύνταξη, ενημέρωση και τήρηση των βιβλίων του δη¬ 
μοτολογίου και πληθυσμού. 

• Τήρηση για κάθε οικογένεια, ιδιαίτερου φακέλου με 
τα σχετικά δικαιολογητικά και αρχείου αποφάσεων μετα¬ 
βολών στα δημοτολόγιο. 

• Έκδοση πιστοποιητικών προσωπικής, οικογενειακής 
κατάστασης και ταυτοπροσωπίας των δημοτών. 

• Επιμέλεια της εφαρμογής των σχετικών με τους δη¬ 
μότες διατάξεων του Δημοτικού / Κοινοτικού Κώδικα, του 
Κώδικα Ελληνικής Ιθαγένειας. 

• Τήρηση και συνεχής ενημέρωση αρχείων στα οποία 
καταγράφονται τα ληξιαρχικά γεγονότα που συμβαίνουν 
στην περιφέρεια του Δήμου (γεννήσεις, γάμοι, θάνατοι) 
καθώς και κάθε μεταγενέστερο γεγονός που συνδέεται 


με αυτά (π.χ. βαπτίσεις, διαζύγια, ονοματοθεσία, μεταβο¬ 
λή θρησκεύματος κλπ.), σύμφωνα με τις ισχύουσες θε¬ 
σμοθετημένες διαδικασίες. 

• Τήρηση αρχείων επισήμων εγγράφων ληξιαρχικών 
γεγονότων. 

• Έκδοση αντιγράφων αποσπασμάτων ληξιαρχικών 
πράξεων ή άλλων θεσμοθετημένων πιστοποιητικών. 

• Περιοδική ενημέρωση των Κρατικών Υπηρεσιών( π.χ. 
Ε. Σ. Υ. Ε.) για τις γεννήσεις, γόμους, θανάτους που συνέ- 
βησαν στην περιφέρεια του Δήμου. 

• Ενημέρωση των αντίστοιχων υπηρεσιών άλλων Ο. Τ. 
Α. για τα ληξιαρχικά γεγονότα που επηρεάζουν τα στοι¬ 
χεία των μητρώων/ αρχείων που τηρούνται στα Τμήματα 
αυτά. 

• Συνεργασία με Ληξιαρχεία άλλων Ο. Τ. Α. σε περι¬ 
πτώσεις μεταβολών ή προσθήκης ληξιαρχικών πράξεων 
που βρίσκονται καταχωρημένες εκεί. 

• Κατάρτιση ετησίως των μητρώων αρρένων, τήρηση 
των αρχείων αυτών, ενημέρωση και τήρηση αρχείου των 
αποφάσεων των μεταβολών που επέρχονται σε αυτά 

• Κατάρτιση των στρατολογικών πινάκων και έκδοση 
των απαιτούμενων πιστοποιητικών. 

• Μέριμνα για την έκδοση και δημοσίευση των αποφά¬ 
σεων των στρατιωτικών συμβουλίων. 

• Έκδοση των αναγκαίων πιστοποιητικών για την εισα¬ 
γωγή των ενδιαφερομένων στις διάφορες στρατιωτικές 
σχολές. 

• Σύνταξη και τήρηση των μητρώων διαφόρων απο- 
γραφών στρατολογικού ενδιαφέροντος. 

• Επιμέλεια της εφαρμογής της εκλογικής νομοθεσίας 
και εκτέλεση των καθηκόντων που ανατίθενται στο Δήμο 
από τον εκλογικό νόμο. 

• Τήρηση εκλογικών καταλόγων, ενημέρωση και έκδο¬ 
ση των σχετικών πιστοποιητικών για την έκδοση εκλογι¬ 
κών βιβλιαρίων. 

• Μέριμνα για την τήρηση των θεσμοθετημένων διαδι¬ 
κασιών για την διεξαγωγή των πολιτικών γάμων. 

6. Διαχείριση Αγροτικών Θεμάτων 

• Διαχείριση διαδικασιών που σχετίζονται με τον Ο. Γ. 
Α., με αποζημιώσεις του ΕΛ. Γ. Α. και με επιδοτήσεις της Δι¬ 
εύθυνσης Γεωργίας της Ν.Α. (ενημέρωση των αγροτών, 
διεκπεραίωση της αλληλογραφίας, συγκέντρωση των αι¬ 
τήσεων και δηλώσεων κ. λ. π.). 

5. Χορήγηση Αδειών Καταστημάτων 

Διοικητική Υποστήριξη των παρακάτω αρμοδιοτήτων 
του Δήμου: 

• Χορήγηση αδειών ίδρυσης και λειτουργίας όλων των 
καταστημάτων και επιχειρήσεων, οι όροι λειτουργίας των 
οποίων καθορίζονται από υγειονομικές διατάξεις. 

• Χορήγηση αδειών μικροπωλητών και η κατασκευή, 
λειτουργία και εκμετάλλευση περιπτέρων και κυλικείων 
εντός κοινοχρήστων χώρων 

• Χορήγηση των αδειών εγκατάστασης και λειτουργίας 
θεάτρων, κινηματογράφων και παρεμφερών επιχειρήσε¬ 
ων, που προβλέπονται από τους Α.Ν. 445/1937 και 
446/1937 

• Χορήγηση των αδειών λειτουργίας μουσικής σε δη¬ 
μόσια κέντρα, που προβλέπονται από αστυνομικές διατά¬ 
ξεις και χορηγούνται σύμφωνα με την Α5/3010/85 υγειο¬ 
νομική διάταξη. 

• Χορήγηση των αδειών εγκατάστασης και λειτουργίας 
ψυχαγωγικώνπαιχνιδιών, που προβλέπονται από αστυνο- 

μικές διατάξεις και δεν υπάγονται στις διατάξεις του Ν. 
2000/1991 

• Επιβολή διοικητικών κυρώσεων σε παραβάτες των 
όρων λειτουργίας των καταστημάτων (προσωρινή ή ορι¬ 
στική ανάκληση άδειας ή σφράγιση σύμφωνα με τις ισχύ- 
ουσες διατάξεις) 

• Τήρηση αρχείου των αδειών καταστημάτων υγειονο¬ 
μικού ενδιαφέροντος. 

Β) ΓΡΑΦΕΙΟ ΟΙΚΟΝΟΜΙΚΩΝ ΥΠΗΡΕΣΙΩΝ 

1. Προϋπολογισμοί - Απολογισμοί - Οικονομική παρα¬ 
κολούθηση 

• Συγκέντρωση στοιχείων, διερεύνηση αναγκών και 
κατάρτιση των μεσοπρόθεσμων και ετησίων προϋπολο¬ 
γισμών δαπανών λειτουργίας των υπηρεσιών του Δήμου 
και των αντίστοιχων προϋπολογισμών εσόδων του Δή¬ 
μου. 

• Παρακολούθηση της εξέλιξης των προηγουμένων 
προϋπολογισμών και τήρηση των σχετικών διαδικασιών 
και αρχείων. Εξαγωγή των αποκλίσεων μεταξύ προϋπο- 
λογισθέντων και απολογιστικών μεγεθών. Ερμηνεία των 
αποκλίσεων και εισήγηση διορθωτικών ενεργειών. 

• Σύνταξη των ετήσιων οικονομικών απολογισμών του 
Δήμου σε συνεργασία με το Ταμείο. 

• Συνεργασία με τις άλλες διοικητικές ενότητες για την 
τήρηση διαδικασιών αμφίδρομης ενημέρωσης και ροής 
των οικονομικών πληροφοριών που σχετίζονται με την 
εκτέλεση του προϋπολογισμού της κάθε Διοικητικής ενό¬ 
τητας και με τις αναθεωρήσεις του. 

• Σύνταξη και υποβολή στα πολιτικά όργανα, στο Συμ¬ 
βούλιο Συντονισμού Υπηρεσιών και στην Υπηρεσία Προ¬ 
γραμματισμού, περιοδικών οικονομικών απολογιστικών 
στοιχείων σύμφωνα με το σύστημα οικονομικής πληρο¬ 
φόρησης που εφαρμόζει ο Δήμος. 

2. Διαχείριση Εσόδων 

• Συγκέντρωση στοιχείων για την εξακρίβωση των υπό¬ 
χρεων και του ύψους των χρηματικών υποχρεώσεων 
προς το Δήμο των φυσικών προσώπων ή των κάθε είδους 
επιχειρήσεων της περιοχής, για φόρους, εισφορές, τέλη, 
δικαιώματα που περιοδικά πρέπει να καταβάλλονται στο 
Δήμο με βάση τις ισχύουσες κάθε φορά διατάξεις της νο¬ 
μοθεσίας. 

• Έλεγχος της ακρίβειας των μεγεθών με βάση τα 
οποία υπολογίζονται το ύψος ανά υπόχρεο των προηγου¬ 
μένων φόρων, εισφορών, τελών, δικαιωμάτων κλπ. 

• Δημιουργία και τήρηση αρχείων υπόχρεων για την κα¬ 
ταβολή των επιμέρους ποσών που αποτελούν τακτικά 
έσοδα του Δήμου 

• Επεξεργασία στοιχείων και περιοδικοί υπολογισμοί 
του ύψους των οφειλομένων ποσών κατά κατηγορία προ¬ 
σόδου και υπόχρεο. 

• Κατάρτιση βεβαιωτικών καταλόγων υπόχρεων και 
αντιστοίχων οφειλομένων ποσών κατά κατηγορία προσό¬ 
δου. 

• Μέριμνα για την ενημέρωση των υπόχρεων για την 
καταβολή των προηγουμένων οφειλομένων ποσών και 
μέριμνα για την τήρηση των διαδικασιών που ισχύουν για 
τις προσφυγές των υπόχρεων όταν αμφισβητούν το ύψος 
των οφειλομένων ποσών. 

• Οριστικοποίηση των βεβαιωτικών καταλόγων μετά 
την ολοκλήρωση των διαδικασιών των τυχόν προσφυγών 
για την εκτέλεση των αντίστοιχων εισπράξεων. 

• Τήρηση των αντιστοίχων διαδικασιών και έκδοση βε¬ 


βαιώσεων/ αδειών που σχετίζονται με την είσπραξη δια¬ 
φόρων τελών, δικαιωμάτων ή εισφορών. 

• Τήρηση όλων των οικονομικών δοσοληψιών που σχε¬ 
τίζονται με τη λειτουργία των νεκροταφείων, την ύδρευση 
κλπ 

3. Δημοτική Περιουσία - Κληροδοτήματα 

• Τήρηση αρχείου της δημοτικής ακίνητης περιουσίας. 

• Μέριμνα για την αξιοποίηση/ εκμετάλλευση της δη¬ 
μοτικής ακίνητης περιουσίας (μισθώσεις, κατάρτιση σχε¬ 
τικών συμβάσεων κλπ.). 

• Τήρηση αρχείου κληροδοτημάτων προς το Δήμο και 
μέριμνα για την αξιοποίησή τους. 

• Τήρηση των διαδικασιών που σχετίζονται με τις δω¬ 
ρεές προς το Δήμο. 

4. Διαχείριση Δαπανών - Προμήθειες 

• Τήρηση των βιβλίων και αρχείων του Λογιστικού συ¬ 
στήματος . 

• Τήρηση του νέου Διπλογραφικού λογιστικού Συστή¬ 
ματος 

• Τήρηση μητρώου παγίων και σύνταξη οικονομικής κα- 
ταστάσεως. 

• Παραλαβή των κάθε φύσης παραστατικών που απαι¬ 
τούνται κατά περίπτωση για την πληρωμή των οφειλών 
του Δήμου στους αντίστοιχους δικαιούχους. 

• Έλεγχος των προηγουμένων παραστατικών, έλεγχος 
της επάρκειας της αντίστοιχης πίστωσης του Προϋπολο¬ 
γισμού του Δήμου και έκδοση χρηματικών ενταλμάτων 
πληρωμής. Αποστολή των ενταλμάτων στο Ταμείο για τη 
διενέργεια των πληρωμών. 

• Οικονομική διαχείριση και λογιστική παρακολούθηση 
των προγραμμάτων της Ευρωπαϊκής Ένωσης που συμ¬ 
μετέχει ο Δήμος. 

• Τήρηση αρχείων κάθε είδους παραστατικών και αντί¬ 
στοιχων δικαιολογητικών που χρησιμοποιούνται για την 
ενημέρωση του λογιστικού συστήματος του Δήμου. Πα¬ 
ροχή κάθε είδους στοιχείων που ζητούνται από Δημόσιες 
/ ελεγκτικές υπηρεσίες σύμφωνα με τις διαδικασίες που 
ισχύουν εκάστοτε. 

• Μέριμνα για τη σύνταξη τεχνικών προδιαγραφών για 
την προμήθεια μηχανημάτων, τεχνικού εξοπλισμού ή υλι¬ 
κών για τις ανάγκες του Δήμου, και συμμετοχή στις αντί¬ 
στοιχες επιτροπές αξιολόγησης προσφορών και παραλα¬ 
βής. 

• Διαχείριση διαδικασιών προμηθειών του Δήμου (σύ¬ 
σταση επιτροπών, διακηρύξεις, διαγωνισμοί, παραλαβή 
προσφορών, παραγγελίες κλπ.). 

• Τήρηση αρχείου παγίων κινητών περιουσιακών στοι¬ 
χείων του Δήμου 

• Φροντίδα για την αποθήκευση των παγίων ή αναλωσί¬ 
μων υλικών και τήρηση διαδικασιών παράδοσης και πα¬ 
ραλαβής. 

5. Μισθοδοσία 

• Συγκέντρωση στοιχείων μεταβολών του προσωπικού 
ή αντιστοίχων καταβληθέντων παροχών ή καταλογισθέ- 
ντων παροχών ή καταλογισθέντων ποσών προς το προ¬ 
σωπικό του Δήμου, με οποιοδήποτε εργασιακή σχέση, 
που αντιστοιχούν και έχουν επίδραση στην καταβολή των 
αμοιβών τους. 

• Ενημέρωση των μηχανογραφικών αρχείων του προ¬ 
σωπικού με τα προηγούμενα στοιχεία και την εξαγωγή 
των περιοδικών μισθολογικών καταστάσεων ή γενικά των 

καταστάσεων πληρωμής κάθε είδους αμοιβής προς το 
προσωπικό του Δήμου. 

• Έλεγχος των προηγούμενων καταστάσεων και έγκαι¬ 
ρη διαβίβαση ενός αντιγράφου στο Τμήμα Ταμείου για 
πληρωμές. 

• Τήρηση αρχείου καταβληθέντων αμοιβών στο προ¬ 
σωπικό του Δήμου και έκδοση των αντίστοιχων βεβαιώ¬ 
σεων αποδοχών. 

• Φροντίδα για την ασφάλιση του προσωπικού του Δή¬ 
μου στους οικείους ασφαλιστικούς φορείς (I. Κ. Α., Τ. Υ. 
Δ. Κ. Υ„ Τ. Α. Δ. Κ. Υ„ ΦΟΡΟΣ κ. λ. π.). 

• Παρακολούθηση της απόδοσης των ασφαλιστικών ει¬ 
σφορών στους ασφαλιστικούς φορείς, τακτοποίηση των 
ενσήμων των ασφαλισμένων στο I. Κ. Α.. 

6. Ταμειακή Υπηρεσία 

• Διαμόρφωση και παρακολούθηση των ταμειακών 
προγραμμάτων του Δήμου με τη συνεχή παρακολούθηση 
των υποχρεώσεων και των αναμενόμενων εισπράξεων. 

• Παραλαβή των χρηματικών ενταλμάτων και διενέρ¬ 
γεια των πληρωμών προς τους δικαιούχους μετά από 
έλεγχο των τυχόν επιπρόσθετων δικαιολογητικών που 
ορίζει ο νόμος ότι, πρέπει να προσκομίζουν οι δικαιούχοι 
(π.χ. φορολογική ενημερότητα κ.λπ.). 

• Καταγραφή των διενεργούμενων πληρωμών σύμφω¬ 
να με τις ισχύουσες διαδικασίες. 

• Μέριμνα για την απόδοση των κάθε φύσεως κρατή¬ 
σεων υπέρ τρίτων που αντιστοιχούν στα επιμέρους εντάλ¬ 
ματα πληρωμής. 

• Διενέργεια εισπράξεων αντιστοίχων γραμματίων εί¬ 
σπραξης και σχετική ενημέρωση του περιοδικού αρχείου 
οφειλετών κατά οφειλέτη. 

• Παρακολούθηση της πραγματοποίησης των υποχρε¬ 
ώσεων των οφειλετών προς το Δήμο και ενημέρωση του 
Λογιστηρίου για τις καθυστερούμενες οφειλές. 

• Κατάρτιση των περιοδικών καταστάσεων προς πλη¬ 
ρωμή και πληρωθέντων εξόδων. 

• Παραλαβή των βεβαιωτικών καταλόγων των υπόχρε¬ 
ων και των αντιστοίχων οφειλομένων στο Δήμο ποσών κα¬ 
τά κατηγορία προσόδου. Έκδοση και μέριμνα για την κοι¬ 
νοποίηση ατομικών προσκλήσεων προς τους οφειλέτες 
του Δήμου. 

• Αρχική ενημέρωση περιοδικού αρχείου οφειλετών 
κατά οφειλέτη όπου αναγράφονται τα οφειλόμενα ποσά 
ανά κατηγορία προσόδου. 

• Τήρηση των διαδικασιών, αρχείων και γενικά λογα- 
ριασμώντου λογιστικού συστήματος του Δήμου που αφο¬ 
ρούν τα εισπρακτέα και πραγματοποιηθέντα έσοδα του 
Δήμου, σύμφωνα με τις ισχύουσες διαδικασίες. 

• Κατάρτιση των περιοδικών καταστάσεων εισπραχθέ- 
ντων και εισπρακτέων εσόδων. 

• Τήρηση φυσικού ταμείου στα γραφεία του Δήμου. 
Διενέργεια χρηματικών δοσολήψιών με τις Τράπεζες. 

• Τήρηση αρχείων κάθε είδους παραστατικών και αντι¬ 
στοίχων δικαιολογητικών που χρησιμοποιούνται για την 
ενημέρωση του λογιστικού συστήματος του Δήμου. Πα¬ 
ροχή κάθε είδους στοιχείων που ζητούνται από δημόσιες 
- ελεγκτικές υπηρεσίες σύμφωνα με τις διαδικασίες που 
ισχύουν εκάστοτε. 

2. ΤΜΗΜΑ ΤΕΧΝΙΚΩΝ ΥΠΗΡΕΣΙΩΝ ΚΑΙ ΠΕΡΙΒΑΛΛΟ¬ 
ΝΤΟΣ 

Α) ΓΡΑΦΕΙΟ ΤΕΧΝΙΚΩΝ ΥΠΗΡΕΣΙΩΝ 

Το γραφείο έχει την ευθύνη της μελέτης και εκτέλεσης 


των έργων με αυτεπιστασία ή της επίβλεψης - εκτέλεσης 
έργων που ανατίθενται σε τρίτους και που περιλαμβά¬ 
νουν : 

• Την κατασκευή, επισκευή, συντήρηση, διακόσμηση 
και εξοπλισμό των δημοτικών κτιρίων και εγκαταστάσεων 
του Δήμου καθώς και γενικά των κτιρίων και εγκαταστά¬ 
σεων που αναλαμβάνει να κατασκευάσει, επισκευάσει ή 
συντηρήσει ο Δήμος. Τα εκτελούμενα έργα καλύπτουν 
εργασίες οικοδομικές (όπως κατασκευές, τοιχοποιία, επι¬ 
χρίσματα, χρωματισμοί, επιστρώσεις κ. λ. π.) ξυλουργι¬ 
κές και μεταλλικές κατασκευές, υδραυλικές εγκαταστά¬ 
σεις κ. λ. π.. 

• Έργα οδοποιίας και λοιπά έργα υποδομής (κατα¬ 
σκευές κόμβων και διαβάσεων, γεφυρών αντιπλημμυρι- 
κών έργων, διευθετήσεις και καλύψεις ρεμάτων κ. λ. π.). 

• Εκτέλεση εργασιών σήμανσης και διαγράμμισης 
οδών (εγκατάσταση και συντήρηση κάθε είδους πληρο¬ 
φοριακών πινακίδων στην περιοχή του Δήμου, π.χ. πινακί¬ 
δες ονομασίας οδών και πλατειών, αρίθμησης κτιρίων, 
παροχής πληροφοριών σε οδηγούς και διερχόμενους, 
παροχής πληροφοριών σε θέματα του Δήμου, στάσεων 
συγκοινωνιακών μέσων). 

2. Προγραμματισμός Τεχνικών Έργων 

• Προσδιορισμός στόχων, ετήσιων και μεσοπρόθε¬ 
σμων, που αφορούν τον προγραμματισμό τεχνικής δρα¬ 
στηριότητας του Δήμου ως προς την εκτέλεση νέων τε¬ 
χνικών έργων στην περιοχή του Δήμου την εκτέλεση ερ¬ 
γασιών συντήρησης της υφιστάμενης κοινόχρηστης 
υποδομής και τις εργασίες των λοιπών τομέων της Τεχνι¬ 
κής Υπηρεσίας. 

• Προγραμματισμός ετήσιος και μεσοπρόθεσμος με¬ 
λετών και κατασκευών νέων έργων και συντηρήσεων που 
αναλαμβάνει ο Δήμος και εργασιών των λοιπών τομέων 
της Τεχνικής Υπηρεσίας και καθορισμός προϋποθέσεων 
υλοποίησης (χρονοδιάγραμμα, τεχνικός εξοπλισμός, αν¬ 
θρώπινο δυναμικό, πόροι κλπ.). 

• Παρακολούθηση υλοποίησης προηγούμενου προ¬ 
γραμματισμού και τήρηση απολογιστικών και στατιστι¬ 
κών στοιχείων. 

• Προγραμματισμός προμηθειών του Δήμου και εισή¬ 
γηση της σκοπιμότητάς τους σε συνεργασία με την Οικο¬ 
νομική Υπηρεσία. 

3. Μελέτες / επιβλέψεις τεχνικών έργων 

• Προσδιορισμός ετήσιων και μεσοπρόθεσμων στόχων 
εκτέλεσης νέων τεχνικών έργων στην περιοχή του Δήμου 
και εκτέλεσης εργασιών συντήρησης της υφιστάμενης 
κοινόχρηστης υποδομής. Προγραμματισμός ετήσιος και 
μεσοπρόθεσμος μελετών και κατασκευών νέων έργων και 
συντηρήσεων που αναλαμβάνει το τμήμα και καθορισμός 
προϋποθέσεων υλοποίησης (χρονοδιάγραμμα, τεχνικός 
εξοπλισμός, ανθρώπινο δυναμικό, πόροι κ. λ. π.). 

• Εισήγηση για τη σκοπιμότητα ανάθεσης συγκεκριμέ¬ 
νων μελετών τεχνικών έργων σε τρίτους εκτός του Δήμου 
(προμελέτες, προκαταρκτικές μελέτες, οριστικές μελέ¬ 
τες, μελέτες εφαρμογής). Κατάρτιση προδιαγραφών με¬ 
λετών και τήρηση των διαδικασιών ανάθεσης συγκεκρι¬ 
μένων μελετών σε τρίτους (Σύνταξη διακηρύξεων, τευ¬ 
χών προδιαγραφών, αξιολόγηση εκδηλώσεων 
ενδιαφέροντος, εισήγηση σχετικών αποφάσεων, σύντα¬ 
ξη συμβάσεων κλπ.). 

• Παρακολούθηση της εκπόνησης μελετών τεχνικών 
έργων που ανατίθενται σε τρίτους, τήρηση των διαδικα- 

σιών παρακολούθησης ελέγχου και παραλαβής των Με¬ 
λετών από ποιοτικής και συμβατικής άποψης. 

• Σύνταξη τεχνικών μελετών είτε για έργα που θα εκτε- 
λεσθούν με αυτεπιστασία είτε για έργα που θα ανατεθούν 
σε τρίτους, στις περιπτώσεις που αποφασίζεται η εκπό¬ 
νηση μελετών από τις υπηρεσίες του Δήμου. 

• Εισήγηση για τη σκοπιμότητα ανάθεσης της κατα¬ 
σκευής τεχνικών έργων σε τρίτους. Κατάρτιση προδια¬ 
γραφών τεχνικών έργων και τήρηση των διαδικασιών ανά¬ 
θεσης έργων σε τρίτους (δημοπρατήσεις, αξιολόγηση 
προσφορών, εισήγηση σχετικών αποφάσεων, σύνταξη 
συμβάσεων κλπ.). 

• Επίβλεψη εκτέλεσηςτεχνικώνέργωνπου εκτελούνται 
είτε με αυτεπιστασία είτε από τρίτους. Τήρηση των διαδι¬ 
κασιών παρακολούθησης και ελέγχου εκτέλεσης και πα¬ 
ραλαβής τεχνικών έργων από ποιοτικής, ποσοτικής άπο¬ 
ψης και συμβατικής άποψης. 

• Φροντίδα για την παρακολούθηση και τήρηση της νο¬ 
μοθεσίας που έχει σχέση με την ανάθεση, παρακολούθη¬ 
ση, εκτέλεση και παραλαβή μελετών και τεχνικών έργων. 

• Κατάρτιση τεχνικών προδιαγραφών για την προμή¬ 
θεια τεχνικού εξοπλισμού, μηχανημάτων, ανταλλακτικών, 
εξαρτημάτων, υλικών, λιπανπκών κ. λ. π. που χρησιμοποι¬ 
εί ο Δήμος. Συμμετοχή στις επιτροπές αξιολόγησης προ¬ 
σφορών και στις επιτροπές παραλαβής των προηγούμε¬ 
νων ειδών. 

• Εκπόνηση μελετών που σχετίζονται με μηχανολογι¬ 
κές - ηλεκτρολογικές εγκαταστάσεις. 

• Παρακολούθηση της πορείας εξέλιξης των προγραμ¬ 
μάτων του Τμήματος και σχετική ενημέρωση της Διεύ¬ 
θυνσης. 

• Παρακολούθηση των προγραμμάτων χρήσης - αξιο¬ 
ποίησης και της κατανομής των τεχνικών μέσων και του 
ανθρώπινου δυναμικού του Τμήματος. Εισήγηση για τη 
λήψη αποφάσεων που στοχεύουν στη βελτίωση της αξιο¬ 
ποίησης και της απόδοσης των διατιθέμενων τεχνικών μέ¬ 
σων και προσωπικού. 

• Εκτέλεση κάθε φύσης σχεδιαστικών εργασιών για τις 
ανάγκες της Υπηρεσίας. 

4. Συγκρότηση - Προγραμματισμός - Παρακολούθηση 
των Συνεργείων του Τμήματος 

Για την εκτέλεση των λειτουργιών του Τμήματος συ¬ 
γκροτούνται ειδικά συνεργεία. Οι σχετικές με τα συνερ¬ 
γεία αρμοδιότητες του Τμήματος περιλαμβάνουν: 

• Συγκρότηση, οργάνωση, συντονισμός και γενικά διοί¬ 
κηση των συνεργείων του τμήματος. 

• Ετοιμασία του Προγράμματος Δράσης των Συνεργεί¬ 
ων (καθορισμός αναγκαίων έργων, συντηρήσεων, επεμ¬ 
βάσεων, καθορισμοί προτεραιοτήτων κ. λ. π.). 

• Ανάλυση του προηγουμένου προγράμματος για τον 
καθορισμό των αναγκών του κάθε Συνεργείου σε τεχνικό 
εξοπλισμό, εργαλεία, ανθρώπινο δυναμικό κατά ειδικότη¬ 
τες, ποσότητες υλικών κατά είδος κ. λ. π.. 

• Επίβλεψη από διοικητική και τεχνική άποψη των ερ¬ 
γασιών που εκτελούντα συνεργεία. 

• Συγκρότηση οργάνωση και διοίκηση συνεργείων αμέ¬ 
σου επέμβασης σε περιπτώσεις επειγόντων εργασιών 
εκτός προγράμματος (π. χ. άμεσες επισκευές εγκατα¬ 
στάσεων δημοτικών κτιρίων ή σχολείων). 

• Φροντίδα για την στελέχωση και την εκπαίδευση του 
προσωπικού του κάθε Συνεργείου. 

• Εισήγηση για την αναγκαιότητα χρησιμοποίησης Συ¬ 


νεργείων τρίτων με την ανάθεση των σχετικών εργασιών. 
Επίβλεψη εργασιών που εκτελούνται από συνεργεία τρί¬ 
των από τεχνική και χρονική άποψη. 

• Μέριμνα για την έγκαιρη προμήθεια των υλικών των 
εργασιών που εκτελεί το κάθε Συνεργείο. 

• Χειρισμός και φροντίδα για τη συντήρηση και αξιο¬ 
ποίηση των μηχανημάτων, τεχνικών μέσων και εργαλείων 
που χρησιμοποιεί το Συνεργείο. 

5. Συνεργείο Τεχνικών Έργων 

• Κατασκευή, επισκευή, συντήρηση, διακόσμηση και 
εξοπλισμός κτιρίων και εγκαταστάσεων του Δήμου κα¬ 
θώς και γενικά των κτιρίων και εγκαταστάσεων που ανα¬ 
λαμβάνει να κατασκευάσει, επισκευάσει ή συντηρήσει ο 
Δήμος. 

• Επισκευή, συντήρηση έργων οδοποιίας και λοιπών 
έργων υποδομής (κατασκευές κόμβων και διαβάσεων, γε¬ 
φυρών, αντιπλημμυρικών έργων, διευθετήσεις και καλύ¬ 
ψεις ρεμάτων κ. λ. π.). 

• Επισκευή, συντήρηση έργων διαμόρφωσης υπαι- 
θρίωνχώρων (π. χ. πεζόδρομοι, πλατείες, παιδικές χαρές, 
αθλητικοί χώροι κ. λ. π.). 

6. Συνεργείο Ύδρευσης - Αποχέτευσης 

• Φροντίδα καλής λειτουργίας και συντήρησης του συ¬ 
στήματος ύδρευσης/ αποχέτευσης. 

• Καταμέτρηση της κατανάλωσης νερού και ενημέρω¬ 
ση με τα σχετικά στοιχεία της Οικονομικής Υπηρεσίας. 

7. Συνεργείο Ηλεκτροφωτισμού - Σήμανσης Οδών 

Εκτέλεση εργασιών με αυτεπιστασία ή επίβλεψη εργα¬ 
σιών που ανατίθενται σε τρίτους που περιλαμβάνουν: 

• Την επέκταση, συντήρηση, επισκευή και βελτίωση 
του δικτύου ηλεκτροφωτισμού των οδών και γενικά των 
κοινοχρήστων υπαιθρίων χώρων του Δήμου καθώς και 
του φωτισμού για την ανάδειξη των δημοτικών κτιρίων, 
μνημείων και αρχαιολογικών χώρων της περιοχής του Δή¬ 
μου. 

• Την επέκταση, συντήρηση και επισκευή της σήμαν¬ 
σης και διαγράμμισης οδών για τη ρύθμιση της κυκλοφο¬ 
ρίας στην περιοχή του Δήμου. 

• Την εγκατάσταση και συντήρηση κάθε είδους πληρο¬ 
φοριακών πινακίδων στην περιοχή του Δήμου (πινακίδες 
ονομασίας οδών και πλατειών, αρίθμησης κτιρίων, παρο¬ 
χής πληροφοριών σε θέματα του Δήμου, στάσεων συ¬ 
γκοινωνιακών μέσων κ.λ.π.). 

• Την τοποθέτηση και συντήρηση προστατευτικών μέ¬ 
σων για την ασφάλεια της κυκλοφορίας των οχημάτων και 
των πεζών. 

8. Συνεργείο νεκροταφείου 

• Τήρηση των διαδικασιών λειτουργίας των δημοτικών 
κοιμητηρίων σύμφωνα με τους ισχύοντες νόμους καιτους 
ειδικότερους κανονισμούς λειτουργίας, διοίκησης και 
διαχείρισης του. 

• Σχεδιασμός, εισήγηση και εφαρμογή προγραμμάτων 
βελτίωσης και ανανέωσης κοινών και οικογενειακών τά¬ 
φων. 

• Τήρηση των διαδικασιών και αρχείων καταγραφής 
των γεγονότων πληροφοριακών στοιχείων και σχετίζο¬ 
νται με τη λειτουργία των δημοτικών κοιμητηρίων. 

• Συνεργασία με την Οικονομική υπηρεσία για την τή¬ 
ρηση των διαδικασιών και αρχείων που σχετίζονται με τις 
οικονομικές δοσοληψίες των πολιτών ως προς την λει¬ 
τουργία των δημοτικών κοιμητηρίων και την απόδοση των 

εισπραττομένων ποσών σύμφωνα με τις διαχειριστικές 
διαδικασίες του Δήμου. 

• Μέριμνα για την καθαριότητα, τη φύλαξη, τη διακό- 
σμηση και την τήρηση των κανόνων λειτουργίας στους 
χώρους των κοιμητηρίων. 

• Μέριμνα για την συντήρηση / κατασκευή τάφων και τη 
συντήρηση της τεχνικής υποδομής και του πράσινου 
στους χώρους, τα κτίρια και γενικά στις εγκαταστάσεις 
του νεκροταφείου. 

• Εκτέλεση εργασιών ταφής / εκταφής 
9. Λειτουργίες Λαϊκών Αγορών 

• Μέριμνα για τη λειτουργία των λαϊκών αγορών του 
Δήμου. 

• Εφαρμογή των δημοτικών, νομαρχιακών διατάξεων 
περί λαϊκών αγορών. 

• Εποπτεία της ορθής λειτουργίας. 

• Χορήγηση θέσεων σε συνεργασία με το Σωματείο πω- 
λητών λαϊκής αγοράς. 

• Εισήγηση για τη λήψη οποιουδήποτε αναγκαίου μέ¬ 
τρου για την καλύτερη λειτουργία τους. 

Β) ΓΡΑΦΕΙΟ ΠΕΡΙΒΑΛΛΟΝΤΟΣ 

1. Θέματα προστασίας περιβάλλοντος 

• Συγκέντρωση στοιχείων, επί τόπου διερεύνηση και 
καταγραφή αδυναμιών της περιοχής του δήμου σε θέμα¬ 
τα περιβάλλοντος (π. χ. διαχείρηση στερεών και υγρών 
αποβλήτων, αποκατάσταση χώρων, απομάκρυνση 
οχλουσών δραστηριοτήτων, πηγές ρύπανσης, προστα¬ 
σία - διαχείριση βιοτόπων κ. λ. π.). 

• Τεκμηρίωση των αδυναμιών, προβλημάτων της πε¬ 
ριοχής και τήρηση σχετικού αρχείου. 

• Επεξεργασία των στοιχείων που συγκροτούνται - κα¬ 
ταγράφονται και εισήγηση προγραμμάτων επεμβάσεων 
του Δήμου ή άλλων αρμοδίων φορέων για τη βελτίωση 
της υπάρχουσας κατάστασης. 

• Συνεργασίες με αντιστοίχου αντικέιμένου Νομαρχια¬ 
κές ή Κεντρικές Υπηρεσίες και φορείς για την από κοινού 
ρύθμιση περιβαλλοντικών θεμάτων που απασχολούν την 
περιοχή του Δήμου και για την ανάπτυξη αντίστοιχων κοι¬ 
νών προγραμμάτων. 

• Συνεργασία με την υπηρεσία προγραμματισμού για 
θέματα σχεδιασμού - προγραμματισμού της δράσης του 
Δήμου σε ζητήματα προστασίας του περιβάλλοντος. 

2. Θέματα Δημόσιας Υγείας 

• Μελέτη και εφαρμογή προγραμμάτων βελτίωσης της 
δημόσιας υγείας. 

• Μέριμνα για την εφαρμογή - τήρηση των προβλεπο- 
μένων υγειονομικών διατάξεων που αφορούν την ύδρευ¬ 
ση, αποχέτευση, κοιμητήρια, δημοτικούς χώρους άθλη¬ 
σης, γυμναστήρια, κατασκηνώσεις, δημοτικές και λαϊκές 
αγορές, την καθαριότητα και τη διαχείρηση των απορριμ¬ 
μάτων, λουτρών και αποχωρητηρίων, παιδικούς , βρεφι¬ 
κούς βρεφονηπιακούς σταθμούς και νηπιαγωγείων, κέ¬ 
ντρων ψυχαγωγίας και αναψυχής ηλικιωμένων, την λει¬ 
τουργία περιπτέρων και κυλικείων εντόςς κοινοχρήστων 
χώρων, την ηχορύπανση και την προστασία του περιβάλ¬ 
λοντος γενοκότερα. 

• Ζητήματα σχολικής υγιεινής - σχολικά κυλικεία. 

• Αντιμετώπιση προβλημάτων ανθιυγεινών εστιών (από 
στάσιμα νερά, εγκαταλελειμένα σπίτια, οικόπεδα χωρίς 
περίφραξη κ. λ. π.). 


• Εφαρμογή προγραμμάτων καταπολέμησης εντόμων 
και τρωκτικών υγειονομικής σημασίας του Δήμου. 

3. Χορήγηση αδειών καταστημάτων υγειονομικού εν¬ 
διαφέροντος. 

Υποστήριξη των διοικητικών διαδικασιών και γνωμοδο¬ 
τήσεις που σχετίζονται με τις εξής αρμοδιότητες του Δή¬ 
μου : 

• Χορήγηση αδειών ίδρυσης και λειτουργίας όλων των 
καταστημάτων και επιχειρήσεων, οι όροι λειτουργίας των 
οποίων καθορίζονται από υγειονομικές διατάξεις. 

• Χορήγηση αδειών μικροπωλητών και η κατασκευή, 
λειτουργία και εκμετάλλευση περιπτέρων και κυλικείων 
εντός κοινοχρήστων χώρων. 

• Χορήγηση των αδειών εγκατάστασης και λειτουργίας 
θεάτρων, κινηματογράφων και παρεμφερών επιχειρήσε¬ 
ων, που προβλέπονται από τους Α.Ν. 445/1937 και 
446/1937 

• Χορήγηση των αδειών λειτουργίας μουσικής σε δη¬ 
μόσια κέντρα, που προβλέπονται από αστυνομικές διατά¬ 
ξεις και χορηγούνται σύμφωνα με την Α5/3010/85 υγειο¬ 
νομική διάταξη. 

• Χορήγηση των αδειών εγκατάστασης και λειτουργίας 
ψυχαγωγικώνπαιχνιδιών, που προβλέπονται από αστυνο¬ 
μικές διατάξεις και δεν υπάγονται στις διατάξεις του 
Ν. 2000/1991 

• Επιβολή διοικητικών κυρώσεων σε παραβάτες των 
όρων λειτουργίας των καταστημάτων (προσωρινή ή ορι¬ 
στική ανάκληση άδειας ή σφράγιση σύμφωνα με τις ισχύ- 
ουσες διατάξεις). 

4. Συνεργείο Καθαριότητας - Διαχείριση Απορριμμάτων 

• Εκτέλεση εργασιών καθαριότητας των κοινοχρήστων 
χώρων μέσα στην περιφέρεια του Δήμου (δρόμοι, πλατεί¬ 
ες, ακτές, πλαζ, χείμαρροι, πάρκα κλπ.). 

• Εκτέλεση εργασιών αποκομιδής, μεταφοράς και 
απόρριψης απορριμμάτων (προερχόμενα από οικίες, κα¬ 
ταστήματα, επιχειρήσεις, κοινόχρηστους χώρους). 

• Εκτέλεση προγραμμάτων ανακύκλωσης απορριμμά¬ 
των. 

• Λειτουργία Χώρου Υγειονομικής Ταφής Απορριμμά¬ 
των (ενταφιασμός, ζύγιση απορριμμάτων, φύλαξη χώ¬ 
ρου). 

5. Συνεργείο Πρασίνου 

• Εκτέλεση εργασιών ανάπτυξης πράσινου, δηλαδή 
συντήρησης, καθαριότητας, φυτοπροστασίας, βελτίω¬ 
σης και επέκτασης των χώρων πρασίνου καθώς και των 
υπαιθρίων χώρων γενικότερα μέσα στα όρια του Δήμου 
(πάρκα, κήποι, άλση, παιδικές χαρές, δενδροστοιχίες, 
παρτέρια κ. λ. π.). 

4. Γραφείο Προγραμματισμού Αγροτικής και Κτηνοτρο- 
φικής Ανάπτυξης 

1. Προγραμματισμός της τοπικής ανάπτυξης του Δή¬ 
μου 

• Συνεχής έρευνα και παρακολούθηση των εξελίξεων 
στη περιοχή του Δήμου και τεκμηρίωσή τους μέσω της 
συγκέντρωσης στατιστικών στοιχείων και δεικτών, που 
περιγράφουν την κατάσταση σε αγροτικά και κτηνοτρο- 
φικά θέματα, με σκοπό τον εντοπισμό ελλείψεων και ανα¬ 
πτυξιακών δυνατοτήτων του Δήμου. 

• Συγκέντρωση πληροφοριών από το εξωτερικό περι¬ 
βάλλον του Δήμου που επηρεάζουν τις δραστηριότητες 
του σε αγροτικά και κτηνοτροφικά ζητήματα (π.χ. πλαίσια 

του εθνικού, περιφερειακού και νομαρχιακού προγραμ¬ 
ματισμού, χρηματοδοτήσεις, δημόσιες πολιτικές, κατευ¬ 
θύνσεις των συλλογικών οργάνων της Τ. Α., προγράμμα¬ 
τα φορέων υποστήριξης της Τ. Α., προγράμματα Ε. Ε.) 

• Φροντίδα για τη συγκέντρωση και καταγραφή της 
υπάρχουσας κατάστασης του αγροτικού/ κτηνοτροφικού 
τομέα στην περιοχή ευθύνης του έργου. 

• Σύνταξη γεωργοοικονομικών και Γεωργοτεχνικών με¬ 
λετών που είναι δυνατόν να βοηθήσουν τις επιδιώξεις του 
Δήμου. 

• Εισηγήσεις προς τα αιρετά όργανα για την οργάνωση 
των διαδικασιών στρατηγικού / επιχειρησιακού προγραμ¬ 
ματισμού του Δήμου πάνω σε αγροκτηνοτροφικά θέματα. 

• Υποστήριξη των διαδικασιών σύνταξης των μεσοπρό¬ 
θεσμων και ετήσιων Προγραμμάτων του Δήμου και υπο¬ 
στήριξη της λειτουργίας του Δήμου ως φορέα προγραμ¬ 
ματισμού στο πλαίσιο της διαδικασίας του Αναπτυξιακού 
προγραμματισμού της Χώρας (π.χ. Ν. 1622/86 για τον Δη¬ 
μοκρατικό προγραμματισμό, διαδικασία σχεδιασμού Κοι¬ 
νοτικού Πλαισίου Στήριξης). 

• Υποστήριξη των διαδικασιών προώθησης της υλοποί¬ 
ησης, παρακολούθησης της εφαρμογής, αξιολόγησης 
και αναθεώρησης των μεσοπρόθεσμων και ετήσιων Προ¬ 
γραμμάτων του Δήμου. 

• Διερεύνηση των πηγών χρηματοδότησης και διατύ¬ 
πωση προτάσεων για την εξεύρεση πόρων για την υλο¬ 
ποίηση του προγράμματος δράσης του Δήμου στα συ¬ 
γκεκριμένα θέματα. 

• Συγκέντρωση του σχετικού υλικού που απαιτείται για 
την τεκμηριωμένη λήψη αποφάσεων από το Δ. Σ., τη Δ. Ε., 
τις επιτροπές του Δημοτικού Συμβουλίου και τα Τοπικά 
Συμβούλια. 

• Συνεργασία με τις υπηρεσίες της Ν.Α., της Τ. Ε.Δ. Κ., 
της Περιφέρειας, των Κεντρικών Φορέων καθώς και με 
τους φορείς διαδημοτικής συνεργασίας στην ευρύτερη 
περιοχή του Δήμου. 

• Εφαρμογή προγραμμάτων καταπολέμησης εντόμων 
και τρωκτικών υγειονομικής σημασίας. 

• Συμμετοχή στον σχεδίασμά και λειτουργία εγγειο¬ 
βελτιωτικών Έργων 

• Ανόρυξη και λειτουργία γεωτρήσεων 

• Μετεωρολογικές και Υδρολογικές μετρήσεις. 

• Προστασία καταναλωτών. 

2. Προγράμματα Ευρωπαϊκής Ένωσης 

• Ενημέρωση της Δημοτικής αρχής για τα προγράμμα¬ 
τα της Ε. Ε. που ενδιαφέρουν το Δήμο και υποστήριξη των 
αρμόδιων υπηρεσιών στο σχεδίασμά, στην υλοποίηση και 
στην αξιολόγηση σχετικών ενεργειών 

• Κατάρτιση αιτήσεων συμμετοχής του Δήμου σε συ¬ 
γκεκριμένα προγράμματα και η παρακολούθηση και αξιο¬ 
λόγηση της υλοποίησής τους. 

• Αναζήτηση συνεργασιών στο εσωτερικό και εξωτερι¬ 
κό για την αξιοποίηση των δ υνατοτήτων που προσφέρο υ ν 
τα προγράμματα. 

• Διακίνηση μέσα στο Δήμο εντύπων και άλλων μέσων 
πληροφόρησης για τις ευρωπαϊκές εξελίξεις που αφο¬ 
ρούν τα αγροτικά και κτηνοτροφικά θέματα. 

4. ΕΙΔΙΚΟΥ ΣΥΜΒΟΥΛΟΥ 

• Εκπόνηση Επιχειρησιακού Σχεδίου Δράσης του Δή¬ 
μου 

• Καθορισμός στόχων, αξόνων και κατευθύνσεων ανά¬ 
πτυξης της περιοχής του δήμου. 


• Προγραμματισμός εκτέλεσης έργων. 

• Πρόγραμμα υποστήριξης της τοπικής οικονομίας. 

5. ΕΠΟΧΙΑΚΟΥ ΠΡΟΣΩΠΙΚΟΥ 

• Κυκλοφορία του αυτοκινήτου (λεωφορείου) που θα 
αποκτήσει ο Δήμος 

• Λειτουργία και αξιοποίηση των μηχανημάτων (φορτη¬ 
γό / φορτωτή) που θα αποκτήσει ο Δήμος. 

• Καθαριότητα όλων των κοινοχρήστων χώρων όλου 
του Δήμου. 

• Περιποίηση του πράσινου. 

• Διαρκή και πλήρη υδροδότηση των οικιών και των 
επαγγελματικών χώρων. 

• Συνεχή λειτουργία του Δημοτικού φωτισμού και των 
ηλεκτρολογικών εγκαταστάσεων του Δήμου. 

• Έλεγχος και τήρηση σειράς προτεραιότητας των 
καλλιεργειών για το νερό άρδευσης. 

ΠΕΡΙΟΔΙΚΗ ΑΠΑΣΧΟΛΗΣΗ ΔΙΟΙΚΗΤΙΚΩΝ ΥΠΑΛΛΗ¬ 
ΛΩΝ ΣΤΑ ΔΗΜΟΤΙΚΑ ΔΙΑΜΕΡΙΣΜΑΤΑ 

Με σκοπό την διοικητική εξυπηρέτηση των δημοτών 
των Δ. Δ. ανατίθεται σε δημοτικούς υπαλλήλους της κα¬ 
τηγορίας ΔΕ, η περιοδική απασχόληση τους στα Δ. Δ.. Η 
ανάθεση γίνεται με απόφαση του Δημάρχου που λαμβά- 
νεται εντός του Ιανουάριου κάθε έτους. 

Η απόφαση καθορίζει: 

- τους συγκεκριμένους υπαλλήλους και τα Δ. Δ. στα 
οποία θα απασχολούνται. 

- τη συχνότητα απασχόλησης τους σε κάθε Διαμέρισμα. 

- το ωράριο απασχόλησης τους 

-τα καθήκοντα τους 

- τυχόν άλλα σχετικά ζητήματα 

Τα καθήκοντα των προηγούμενων υπαλλήλων που θα 
περιγραφούν στην απόφαση είναι δυνατό να περιλαμβά¬ 
νουν τα εξής: 

• Παράδοση και παραλαβή πιστοποιητικών, αιτήσεων, 
βεβαιώσεων, ειδοποιητηρίων και λοιπών εγγράφων. 

• Υποβοήθηση των δημοτών στη σύνταξη των εγγρά¬ 
φων. 

• Οικονομικές δοσοληψίες με δημότες (εισπράξεις - 
πληρωμές). 

• Συγκέντρωση αιτημάτων, προτάσεων και παραπό¬ 
νων. 

• Ενημέρωση / πληροφόρηση των δημοτών. 

• Συνεργασία με τους αρμόδιους υπαλλήλους των δη¬ 
μοτικών υπηρεσιών και μέριμνα για την έγκαιρη διεκπε¬ 
ραίωση των υποθέσεων των δημοτών. 

• Διοικητική υποστήριξη των Τοπικών Συμβουλίων. 

• Διοικητική υποστήριξη των Νομικών προσώπων του 
Δήμου που είναι εγκατεστημένα στο Δ. Δ.. 

III. ΑΡΜΟΔΙΟΤΗΤΕΣ ΠΡΟΪΣΤΑΜΕΝΩΝ 

Ο Προϊστάμενος μιας διοικητικής ενότητας ευθύνεται 
ένανπ του Δημάρχου για την αποτελεσματική και αποδο¬ 
τική εκτέλεση των λειτουργιών της ενότητας, προγραμ¬ 
ματίζοντας, οργανώνοντας, στελεχώνοντας, συντονίζο¬ 
ντας και ελέγχοντας τις επί μέρους δραστηριότητες, έτσι 
ώστε να εκπληρώνονται οι περιοδικοί (τακτικοί και στρα¬ 
τηγικοί) στόχοι του Δήμου που περιλαμβάνονται στα αντί¬ 
στοιχα προγράμματα δράσης. 

Ειδικότερα ο προϊστάμενος: 

• Διατυπώνει τους στόχους και τα προγράμματα δρά¬ 
σης της διοικητικής ενότητας καθώς και τους αντίστοι- 

χους προϋπολογισμούς, σε συνεργασία με την Οικονομι¬ 
κή Υπηρεσία. 

• Φροντίζει για την υλοποίηση των κατά περίπτωση 
αποφάσεων των ιεραρχικά ανωτέρων διοικητικών επιπέ¬ 
δων. 

• Στελεχώνει, οργανώνει, συντονίζει και ελέγχει τις 
δραστηριότητες της διοικητικής ενότητας με τρόπο ώστε 
να υλοποιούνται αποτελεσματικά τα προγράμματα δρά¬ 
σης και οι κατά περίπτωση αποφάσεις ή εντολές. 

• Εποπτεύει, αξιολογεί και προσανατολίζει το προσω¬ 
πικό της διοικητικής ενότητας, μεριμνώντας για την ανά¬ 
πτυξη και επιμόρφωσή του, τη βελτίωση των συνθηκών 
εργασίας και τη διατήρηση αρμονικών εργασιακών σχέ¬ 
σεων. 

• Μεριμνά για την κατάρτιση του κανονισμού λειτουρ¬ 
γίας της διοικητικής ενότητας, εισηγείται μεταβολές των 
διατάξεών του και παρακολουθεί την κανονική εφαρμογή 
των εγκεκριμένων κανονισμών. 

• Προετοιμάζει τους απολογισμούς δράσης και οικο¬ 
νομικούς απολογισμούς, σε συνεργασία με την Οικονομι¬ 
κή Υπηρεσία. Καταρτίζει μηνιαίους απολογισμούς δρά¬ 
σης και αναφέρει ιεραρχικά για τις υποθέσεις που εκκρε- 
μούν και τις αποκλίσεις από τον προγραμματισμό. 

• Διατυπώνει εισηγήσεις σχετικές με προτάσεις, εναλ¬ 
λακτικές λύσεις, στόχους, μεθοδολογίες και προγράμμα¬ 
τα δράσης που αναφέρονται στις λειτουργίες της διοικη¬ 
τικής ενότητας. 

• Παραλαμβάνει την αλληλογραφία που σχετίζεται με 
τις αρμοδιότητες της διοικητικής μονάδας του και την 
διανέμει στις αρμόδιες υπηρεσιακές μονάδες ή υπαλλή¬ 
λους 

• Έχει την ευθύνη ελέγχου και θεώρησης όλων των εγ¬ 
γράφων των υπαλλήλων της διοικητικής μονάδας που 
εποπτεύει καθώς και των εισηγήσεων τους προς τα ανώ¬ 
τερα διοικητικά επίπεδα (όλα τα έγγραφα, καταστάσεις 
κλπ του Δήμου μονογραφούνται από τον αρμόδιο υπάλ¬ 
ληλο). 

• Έχει το δικαίωμα τροποποίησης ή απόρριψης των 
υπηρεσιακών εισηγήσεων των κατώτερων ιεραρχικά επι¬ 
πέδων με ενυπόγραφη πάντοτε σημείωσή του στα σχετι¬ 
κά έγγραφα και παράλληλη υποχρέωση έγκαιρης και αι¬ 
τιολογημένης ενημέρωσης του ανώτερου ιεραρχικά επι¬ 
πέδου 

• Εισηγείται συστήματα ενημέρωσης των δημοτών 
σχετικά με τις προσφερόμενες υπηρεσίες, τα δικαιώματα 
και τις υποχρεώσεις τους έναντι του Δήμου 

• Συγκεντρώνει στοιχεία χρήσιμα για τον προγραμμα¬ 
τισμό και απολογισμό των δραστηριοτήτων της διοικητι¬ 
κής μονάδας του. 

• Συνεργάζεται με προϊσταμένους άλλων διοικητικών 
ενοτήτων των υπηρεσιών ή θυγατρικών φορέων του Δή¬ 
μου ή άλλων διαδημοτικών φορέων για τον συντονισμό 
και την ολοκλήρωση των λειτουργιών της. 

• Συνεργάζεται με άλλους φορείς εκτός Δήμου. 

• Παρακολουθεί τη νομοθεσία, τις εξελίξεις της επι¬ 
στήμης και τεχνολογίας και τις εξελίξεις στον τοπικό, ελ¬ 
ληνικό και διεθνές περιβάλλον, που έχουν σχέση με τις 
λειτουργίες της διοικητικής ενότητας. Ενημερώνει το 
προσωπικό και μεριμνά για την τήρηση των νομικών δια¬ 
τάξεων, την εφαρμογή καινοτομιών και την προσαρμογή 
της λειτουργίας της διοικητικής μονάδας σπς εξελίξεις 
του εξωτερικού περιβάλλοντος. 


• Μεριμνά για τη βελτίωση της αποτελεσματικότητας 
της δράσης της διοικητικής ενότητας, τη βελτίωση της 
απόδοσης του ανθρώπινου δυναμικού και των τεχνικών 
μέσων, την καλύτερη εξυπηρέτηση του πολίτη και την κα¬ 
λύτερη ανταπόκριση της διοικητικής μονάδας στις τοπι¬ 
κές ανάγκες. 

ΟΡΓΑΝΑ ΣΥΝΤΟΝΙΣΜΟΥ ΤΩΝ ΥΠΗΡΕΣΙΩΝ 

Συμβούλιο Συντονισμού Υπηρεσιών του Δήμου 

Το Συμβούλιο αποτελεί συμβουλευτικό όργανο υπο- 
στήριξης της λειτουργίας του προγραμματισμού, του συ¬ 
ντονισμού και της παρακολούθησης του έργου των υπη¬ 
ρεσιών. 

Στο Συμβούλιο μετέχουν σε μόνιμη βάση ο Δήμαρχος, ο 
Αντιδήμαρχος και οι προϊστάμενοι των τμημάτων. Στο 
Συμβούλιο μπορούν να μετέχουν κατά περίπτωση και άλ¬ 
λοι, όπως αιρετοί, υπηρεσιακά στελέχη και εκπρόσωποι 
Νομικών προσώπων και επιχειρήσεων του Δήμου. Όταν 
το Συμβούλιο συζητά θέματα σχετικά με το προσωπικό 
του Δήμου. Όταντο Συμβούλιο συζητά θέματα σχετικά με 
το προσωπικό του Δήμου, συμμετέχει και εκπρόσωπος 
του Σωματείου των εργαζομένων. 

Πρόεδρος του οργάνου είναι ο Δήμαρχος, ο οποίος κα¬ 
θορίζει τον τρόπο λειτουργίας του και τα θέματα της ημε¬ 
ρήσιας διάταξης των συνεδριάσεων. Γραμματέας του 
Συμβουλίου είναι ένα υπηρεσιακό στέλεχος, οριζόμενο 
από τον Δήμαρχο. Αρμοδιότητα του Γραμματέα είναι η 
επίδοση της ημερήσιας διάταξης των συνεδριάσεων, η ει¬ 
δοποίηση των μελών και η ετοιμασία συνοπτικών πρακτι¬ 
κών. 

Σκοπός του Συμβουλίου είναι γενικά η αποτελεσματική 
και παραγωγική λειτουργία του Δήμου και γενικότερα ο 
προγραμματισμός και ο απολογισμός της δραστηριότη¬ 
τας του Δήμου, η αλληλοενημέρωση και η οριζόντια συ¬ 
νεργασία μεταξύ των υπηρεσιών, και η επίλυση διατμη- 
ματικών προβλημάτων. 

Ειδικότερα το Συμβούλιο συγκαλείται με ευθύνη του 
Δημάρχου τουλάχιστον μία φορά το μήνα. Τα κυριότερα 
θέματα που συζητούνται στο Συμβούλιο περιλαμβάνουν: 

• Την επισήμανση προβλημάτων στην πορεία εκτέλε¬ 
σης των προγραμμάτων δράσης και τη λειτουργία των 
υπηρεσιών του Δήμου, την αναζήτηση και συμφωνία αντι¬ 
στοίχων λύσεων και την εισήγηση σχετικών αποφάσεων 
προς τα πολιτικά όργανα του Δήμου. 

• Την κατανομή της ευθύνης και τον συντονισμό των 
επιμέρους δραστηριοτήτων / ενεργειών των προγραμμά¬ 
των δράσης που έχουν ανατεθεί στις υπηρεσίες του δή¬ 
μου. 

• Την πρόοδο των επιμέρους δραστηριοτήτων / ενερ¬ 
γειών των προγραμμάτων δράσης 

• Τα προγράμματα δράσης και τις δραστηριότητες γε¬ 
νικά των επιμέρους υπηρεσιών του Δήμου. 

Ολομέλειες Διοικητικών Μονάδων 

Στο επίπεδο τμημάτων ο συντονισμός και η συμμετοχή 
των υπαλλήλων του Δήμου εξασφαλίζεται με τακτικές συ¬ 
ντονιστικές συσκέψεις με αντικείμενο την αλληλοενημέ¬ 
ρωση, και την επισήμανση και αντιμετώπιση προβλημά¬ 
των των σχετικών λειτουργιών, τη βελτίωση της ποιότη¬ 
τας των υπηρεσιών κ. λ. π.. 

Διατμηματικές ομάδες εργασίας 

Για τις ανάγκες δραστηριοτήτων που απαιτούν συμμε¬ 
τοχή προσωπικού και από τα δύο τμήματα, δημιουργού- 

νται ομάδες εργασίας για τις οποίες ορίζονται με απόφα¬ 
ση του Δημάρχου. 

Ολομέλειες του Προσωπικού του Δήμου 

Το προσωπικό του Δήμου συναντάται σε ολομέλεια σε 
τακτική βάση με τον Δήμαρχο και τη Δημοτική Αρχή με 
αντικείμενο την ενημέρωση του για την πορεία του Δή¬ 
μου, την ενημέρωση της Δημοτικής Αρχής για τις απόψεις 
του προσωπικού και την άμεση αντιμετώπιση προβλημά¬ 
των και δυσλειτουργιών. 

ΠΡΟΣΟΝΤΑ ΕΙΔΙΚΟΥ ΕΠΙΣΤΗΜΟΝΙΚΟΥ ΠΡΟΣΩΠΙΚΟΥ 

Για την περίπτωση του Δ. Οιχαλίας ο καθορισμός των 
προσόντων του προσωπικού με την επιφύλαξη των διατά¬ 
ξεων των παραγράφων 2,3 και 4 του αρθ.8 της ΕΦΗΜΕΡΙ¬ 
ΔΑΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΏΤΟ, ΦΕΚ.107, 
σελ. 4226, 4227) ισχύουν οι διατάξεις των Π. Δ. 194/1988 
(ΦΕΚ. 8 Α), 172/1992 (ΦΕΚ. 81 Α) και 368/1992 (ΦΕΚ86 Α) 
με τα οποία καθορίζονται κατά κατηγορία και κλάδο τα 
προσόντα διορισμού σε θέσεις των Δημοσίων Υπηρεσιών 
και των Ν. Π. Δ. Δ.. 

ΚΑΝΟΝΙΣΤΙΚΗ ΔΙΑΤΑΞΗ 

Οι προηγούμενες αρμοδιότητες των επί μέρους υπηρε¬ 
σιών και των Προϊσταμένων τους θεωρούνται ως η γενική 
περιγραφή του ρόλου τους και αποτελούντο βασικό πλαί¬ 
σιο λειτουργίας τους. Λεπτομερέστερες περιγραφές αρ¬ 
μοδιοτήτων μπορούν να γίνουν με τη σύνταξη κανονι¬ 
σμών ή εγκυκλίων λειτουργίας των διοικητικών μονάδων. 

Ο λεπτομερής τρόπος λειτουργίας της κάθε υπηρε¬ 
σίας, η διάρθρωση των Τμημάτων σε γραφεία, η λειτουρ¬ 
γία αποκεντρωμένων γραφείων σε Δ. Δ., οι αρμοδιότητες 
των υπευθύνων γραφείων και οι θέσεις εργασίας κάθε 
γραφείου, η ανάθεση καθηκόντων και οι περιγραφές κα¬ 
θηκόντων των υπαλλήλων καθώς και οποιαδήποτε άλλη 
εσωτερική διαδικασία διοίκησης ή λειτουργίας του Δή¬ 
μου, ορίζονται με αποφάσεις του Δημάρχου ή καθορίζο¬ 
νται με ειδικούς κανονισμούς λειτουργίας που συντάσσο- 
νται με απόφαση του Δημάρχου μετά από εισήγηση των 
αρμοδίων προϊσταμένων. 

Συγκεκριμένα: 

α) Στους κλάδους που προβλέπεται μία και μοναδική θέ¬ 
ση, ο υπάλληλος που καλύπτει τη θέση αυτή ανεξάρτητα 
σε ποιο τμήμα έχει οργανικά ενταχθεί, υποχρεούται να 
καλύπτει τις συνολικές ανάγκες των υπηρεσιών του Δή¬ 
μου (π.χ. Ηλεκτρολόγος-μηχανολόγος, Πολιτικός Μηχα¬ 
νικός, Τοπογράφος Μηχανικός, Χημικός Μηχανικός, Οι¬ 
κονομολόγος, Τεχνολόγος Γεωπόνος κλπ.). 


β) Κατά τη κατανομή του προσωπικού στα επιμέρους 
τμήματα, στις περιπτώσεις που είτε οι υπηρεσιακές ανά¬ 
γκες το επιβάλουν είτε λόγω μη επάρκειας του προσωπι¬ 
κού, οι αρμοδιότητες μπορούν να ανατίθενται σε ορισμέ¬ 
νους υπαλλήλους ταυτόχρονα που υπάγονται είτε σε δια¬ 
φορετικά τμήματα και γραφεία. 

ΠΡΟΣΟΝΤΑ ΔΙΟΡΙΣΜΟΥ 

α) Τα προσόντα διορισμού που απαιτούνται κατά κατη¬ 
γορία κλάδου και ειδικότητας, καθορίζονται σύμφωνα με 
το Ν.1188/81 και ΠΔ. 37α/87, ΠΔ. 22/90 και τις μεταγενέ¬ 
στερες εγκυκλίους διατάγματα. 

β) Γ ια το διορισμό, τα καθήκοντα, τους περιορισμούς, 
το χρόνο εργασίας, την αστική ευθύνη, τα δικαιώματα, τις 
υπηρεσιακές μεταβολές, τις ηθικές αμοιβές, τα πειθαρχι¬ 
κά αδικήματα, τις ποινές, την λύση της υπαλληλικής σχέ- 
σεως, το από τον παρόντα οργανισμό προβλεπομένων 
μονίμων υπαλλήλων διέπονται από τις διατάξεις των Ν. 
1188/81, 1586/86 και 1943/41 όπως τροποποιήθηκαν και 
ισχύουν καθώς και τις περί βαθμολογίου διατάξεις του Ν 
2190/97. 

IV. ΤΕΛΙΚΕΣ ΔΙΑΤΑΞΕΙΣ 

α) Κατά την έναρξη της ισχύος του παρόντος Οργανι¬ 
σμού οι υπηρετούντες υπάλληλοι κατατάσσονται στις 
αντίστοιχες θέσεις των σχετικών κλάδων 
β) Η κατανομή του προσωπικού στις επί μέρους διοικη¬ 
τικές μονάδες γίνεται με απόφαση του Δημάρχου, μετά 
από σχετική εισήγηση των προϊσταμένων και του Συμ¬ 
βουλίου Συντονισμού, λαμβάνοντας υπόψη τις λειτουργι¬ 
κές ανάγκες των μονάδων, τα προσόντα, την πείρα και τις 
ειδικές γνώσεις των υπαλλήλων. 

γ) Η ισχύς του παρόντος Οργανισμού αρχίζει από τη δη¬ 
μοσίευσή του στην εφημερίδα της Κυβέρνησης, οπότε 
παύει να ισχύει κάθε προηγούμενη σχετική απόφαση. 

ΑΡΘΡΟ ΤΕΛΕΥΤΑΙΟ 

Από την παρούσα απόφαση προκύπτει δαπάνη σε βά¬ 
ρος του Προϋπολογισμού του Δήμου Οιχαλίας, η οποία 
στο σύνολο της δεν μπορεί να υπολογιστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 28 Απριλίου 1999 

Ο Γενικός Γραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 

ΕΘΝ ΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΗ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Η«ρ: νννννγ.βί. 91 · 

ΙΝΤΕΡΝΕΤ: ΜοΙ.βγ 
β-τηβίΙ: ην38 @ ΤιοΙ.^τ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτοιν Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 227 - Τ.Κ. 54100 (031) 423 956 

ΠΕΙΡΑΙΑΣ 

Νικήτα 6-8 Τ.Κ. 185 31 4135 228 

ΠΑΤΡΑ 

Κορίνθου 327 - Τ.Κ. 262 23 (061) 6381 100 

ΙΩΑΝΝΙΝΑ 

Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127/89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081) 396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251) 46 888/47 533 

ΤΙΜΗ ΦΥΛΛΩΝ ' ^^ΧΡ ι ® σελίδες 200 δρχ. 

ΕΦΗΜΕΡ1ΔΟΣ ΤΗΣ ΚΥΒΕΡΝΗΣΕΩΣ . , - . . Γ ... _ 

- Απο 8 σελίδες και ανω προσαυξηση 100 δρχ. ανα θσέλιδο ή μέρος αυτου 


Τεύχος 

Κ.Α.Ε. Προϋπολογισμού Κ.Α.Ε. εσόδου υπέρ 

2531 ΤΑΠΕΤ 3512 

Α’ (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάιου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 3.000 δρχ. 

70.000 » 3.500 » 

15.000 » 750 - 

70.000 » 3.500 » 

30.000 >» 1.500 » 

15.000 » 750 » 

5.000 >· 250 » 

10.000 >· 500 ·> 

3.000 » 150 » 

10.000 >· 500 » 

250.000 ·■ 12.500 » 

ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε.« Ε.Π.Ε. 

250.000 » 12.500 » 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που ανπστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αστών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουαρίου και λήγει την 31 η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. _ 

Οι »ππρ«σ(«ς εξυπηρέτησης των πολιτών λειτουργούν καθημερινά από 08.00 έως 13.00 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 
























